Document ID: /fineweb-2-swissfilter-quality_10-filterrobots/filtered/01554.jsonl.gz/18

Света тајна Јелеосвећења у Санкт Галену
На Велики понедељак, 22. априла 2019. године у поподневним часовима, служена је Света тајна Јелеосвећења у санктгаленској парохији.
На овој Светој тајни је учествовао велики број верника из санктгаленске парохије коју је служило пет свештеника из Швајцарске. Началствовао је архимандрит Козма а њему саслуживали парох луцернски протојереј Драган Станојевић, свештеници Светотројичног храма из Цириха, протојереј Бранимир Петковић и јереј Ђорђе Лукић као и надлежни парох санктгаленски јереј Бране Сарић.
На крају Свете тајне, верном народу се поучном беседом о Светој тајни Јелеосвећења обратио протојереј Драган Станојевић.
Заблагодаривши Господу Богу, јереј Бране Сарић, парох санктгаленски се захвалио браћи свештеницима и верном народу на труду и доласку.